b'\n_START_ARTICLE_\nSt\xc3\xb8yrock\n_START_PARAGRAPH_\nSt\xc3\xb8yrock (ogs\xc3\xa5 kalt for noise rock eller noise-punk)  er en mangfoldig stil eller musikksjanger  som utviklet seg p\xc3\xa5 1980-tallet i USA som en eksperimentell utvekst av punkrocken. Inspirert av no wave, minimalistisk musikk, industriell musikk og New York-hardcore, henga musikere seg til ekstreme niv\xc3\xa5er av forvrenginger av lyd ved bruk av elektriske gitarer, og i mindre grad ved bruk av elektroniske instrumenter, enten for frambringe et maskinelt lydbilde eller for \xc3\xa5 bidra til det samlede arrangementet._NEWLINE_St\xc3\xb8yrocken gikk ut p\xc3\xa5 \xc3\xa5 kombinere den r\xc3\xa5 punkrock-holdningen med atonal st\xc3\xb8y og ukonvensjonelle sangstrukturer. Sjangeren introduserte en ny form for avantgardistisk musikk innunder alternativ rock. En del grupper var knyttet til sangstrukturer, som eksempelvis Sonic Youth, som dog ikke representerer hele sjangeren, men bidro til \xc3\xa5 popularisere st\xc3\xb8yrock hos publikumet innen alternativ rock ved \xc3\xa5 legge inn melodier i deres monotone lydteksturer. De opprettet s\xc3\xa5ledes en mal for tallrike band som fulgte etter dem.\n_START_SECTION_\nHistorie\n_START_PARAGRAPH_\nSelv om denne s\xc3\xa6rskilte musikken hadde v\xc3\xa6rt tilstede for en del tid, ble selve begrepet \xc2\xabst\xc3\xb8yrock\xc2\xbb f\xc3\xb8rst opprettet p\xc3\xa5 1980-tallet for \xc3\xa5 beskrive en rekke band som var avleggere fra punkrock med et \xc3\xb8kende brutalt lydbilde. Et arketypeisk album er Velvet Undergrounds White Light/White Heat (1968). Dette albumet har blitt vurdert som en \xc2\xabkultklassiker\xc2\xbb ved \xc3\xa5 v\xc3\xa6re det f\xc3\xb8rste st\xc3\xb8yrock-albumet, \xc2\xabkanskje det er et opplagt utgangspunkt, men det er ogs\xc3\xa5 selve utgangspunktet. Punktum.\xc2\xbb Sonic Youths medlem Thurston Moore har forklart at \xc2\xabSt\xc3\xb8y har tatt plassen til punkrock. Folk som spiller st\xc3\xb8y har ingen virkelige streben etter \xc3\xa5 v\xc3\xa6re en del av mainstream-kulturen. Punk har blitt overtatt, og denne undergrunnens st\xc3\xb8ymusikk og det avantgardistiske folkemilj\xc3\xb8et har erstattet den.\xc2\xbb _NEWLINE_Fra 1990-tallet har st\xc3\xb8yrock hovedsakelig utviklet seg til en form for partimusikk med band som Lightning Bolt som fungerte som det fremste eksponenten til 2000-tallets st\xc3\xb8yrock-milj\xc3\xb8 i Providence, hovedstaden i den amerikanske delstaten Rhode Island.'